

**ภาพข่าวประชาสัมพันธ์**

**“ผยง ศรีวณิช” คว้ารางวัล CEO of the Year 2024 ชูความสำเร็จนำนวัตกรรม ขับเคลื่อนองค์กรสู่ความยั่งยืน**

**นายผยง ศรีวณิช** กรรมการผู้จัดการใหญ่ ธนาคารกรุงไทย **รับรางวัลสุดยอดนักบริหารแห่งปี CEO of the Year 2024** จากเวที Dokbia Awards 2024 จัดโดยเครือหนังสือพิมพ์ดอกเบี้ยธุรกิจ เพื่อประกาศเกียรติคุณสถาบันการเงินและผู้บริหารระดับสูงที่มีผลงานโดดเด่น สะท้อนถึงความมุ่งมั่นในการดำเนินธุรกิจควบคู่กับการพัฒนาสังคม
และสิ่งแวดล้อมอย่างยั่งยืน โดยมี **นายพิชัย ชุณหวชิร** รองนายกรัฐมนตรี และรัฐมนตรีว่าการกระทรวงการคลัง
เป็นประธานพิธีมอบรางวัล ณ ศูนย์การค้าเซ็นทรัล ลาดพร้าว

รางวัล CEO of the Year 2024 ตอกย้ำความเป็นผู้นำที่มีวิสัยทัศน์ก้าวไกล ขับเคลื่อนองค์กรด้วยนวัตกรรมและเทคโนโลยี เพื่อตอบโจทย์ลูกค้าทุกกลุ่มในทุกมิติ ภายใต้แนวคิด **“นวัตกรรมสร้างคุณค่า ตอบโจทย์ลูกค้า สู่ความยั่งยืน”** ด้วยความมุ่งมั่นที่จะยกระดับคุณภาพชีวิตคนไทยให้ดีขึ้นในทุกวัน เสริมศักยภาพการแข่งขันของภาคธุรกิจ
โดยให้ความสำคัญกับสิ่งแวดล้อม สังคม และธรรมาภิบาล (ESG) ให้ทุกภาคส่วนเติบโตไปพร้อมกันอย่างสมดุล ลดความเหลื่อมล้ำในสังคม ตอบโจทย์เป้าหมายการพัฒนาอย่างยั่งยืน (SDGs) ของสหประชาชาติ โดยมีบทบาทสำคัญ
ในการพัฒนาสร้างความเข้มแข็งให้ชุมชน จนได้รับความเชื่อมั่นจากลูกค้าและผู้มีส่วนได้เสียทุกกลุ่ม ในฐานะองค์กร
ที่สร้างการเปลี่ยนแปลงเชิงบวก ขับเคลื่อนสังคมและเศรษฐกิจของประเทศให้เติบโตอย่างแข็งแกร่งและยั่งยืน

**ทีม Marketing Strategy**

**18 ธันวาคม 2567**